# Prancis

| Republik Prancis République Française (Prancis)  |
| --- |
|
Panji

Lambang

 |
| **Samboyan:** Liberté, Égalité, Fraternité ("Kabibasan, Kaadilan, Bumiyanak") |
| **Lagu kabangsoan:** La Marseillaise ("Himni Kapara Marseille")  |
| **Lambang Diplomatik**  |
| Jajakko BumiJajakko peta EropaJajakko peta BanderaLokasi  Prancis  (hujaw manom)– di Eropa  (hujaw & kalabu) – di Uni Eropa  (hujaw) |
|  |
| Nagori Ratu (rik kota paling balak) | Paris ﻿ / ﻿ |
| Basa resmi rik basa nasional | Prancis |
| Igamo  | * 47% Katolik
* 33% Mak buigamo
* 9% Mak nimbal
* 4% Islam
* 2% Protestan
* 2% Buddha
* 1% Ortodoks Darak
* 1% Barihna
 |
| Pamarintahan | Kasatuan semi-presidensial republik konstitusional |
|  |
| • Presiden  | Emmanuel Macron |
| • Pardano Mantori  | Sébastien Lecornu |
|  |
| Legislatif | *Parlement* |
|  - Majelis Langgar | *Sénat* |
|  - Majelis Ribah | *Assemblée nationale* |
| Pambontukan |
|  |
| • Karajoan Franka  | 486 |
| • Karajoan Prancis  | 10 Agustus 843 |
| • Republik titogakko  | 22 September 1792 |
| • Nogakko Masyarakat Ekonomi Eropa  | 1 Januwari 1958 |
| • Konstitusi ganta sa  | 4 Oktober 1958 |
|  |
| Borak |
|  - Total | 640.679 km2 (42) |
|  - Pauwayan (%) | 0,86 (2015) |
| Populasi |
|  - Parkiraan Juli 2022 |  67.897.000 (20) |
|  - Kapado'an | 105,4627/km2
 (ke-106) |
|  - Prancis metropolitan, parkiraan tungguk Juli 2022[[Kaban:Articles containing potentially dated statements from **Kesalahan ekspresi: Operator < tak terduga**]] |  65.707.000 (ke-23) |
|  - Kapado'an | 121/km2 (89) |
| PDB (KKB) | 2022 |
|  - Total |  $3,667 triliyun (10) |
|  - Per kapita |  $56.036 (24) |
| PDB (nominal) | 2022 |
|  - Total |  $2,936 triliyun (7) |
|  - Per kapita |  $44.747 (28) |
| Gini (2020) | ▲ 29,3 ribah |
| IPM (2021) |  0,903 langgar bangat · 28 |
| Duwit | Euro (€) (`EUR`) Franc CFP (₣) (`XPF`) |
| Ataran waktu | CET (UTC+1) |
|  - Musim panas (DST) | UTC+2 (CEST) |
| Lajur kamudi | kanan |
| Kode talipon | +33 |
| Kode ISO 3166 | FR |
| Ranah Internet | .fr |
| 1. Kaunyin wilayah Prancis, tikarung munih kaunyin departemen rik wilayah saborang lawok.
2. Di Prancis Metropolitan (bagiyan Eropa) gawoh.
 |
| * view
* talk
* edit
 |
|

**Prancis** joda da nagara say wilayah utamana di banuwa Eropa, uwat munih wilayah saborang lawokna juk Guyana Prancis di Amerika rik pulaw-pulaw di Samudra Pasifik rik Hindia, bandar nagorina di kota Paris, say jadikona kota mode duniya.

Nagara rik bontuk Heksagon hasa bubatasan rik Belgia, Luxemburg, Jerman, Swiss, Italia, Monako, Andorra, rik Spanyol. Lah uwat departemen saborang lawok, Prancis munih bubagi pabatasan pamatang rik Brazil rik Suriname (bubatasan rik Guyana Prancis), rik Sint Maarten (bubatasan rik Saint-Martin). Prancis munih tisambung rik Inggris Raya ngaliyu'i Taruwungan Channel, say uwat di bah selat Inggris.

## Baruyut Kata

Golar "France" buasal jak *Francia* Latin, say buhorti "tanoh bangsa Frank" atawa "Frankland". Uwat macom-ragom teori asal-muasal golar Frank. Salah osayna buasal jak kata Proto Jermanik *frankon* say tihortiko sabagay *javelin* atawa *lance* lah kapak potak Frank say tikonal sabagay *francisca*.
Baruyut Kata barihna joda da man dilom say basa Jermanik bahari, Frank buhorti "bibas" say ngarujuk guk si pacal (budak). Kata hasa lokok tipakay dilom basa Prancis sabagay *franc*, tipakay munih untuk panarjamahan "Frank" rik golar duwit disan, sampay pamakayan euro di tahun 2000-an.

Dilom basa Jerman, Prancis lokok tisobut *Frankreich*, say buhorti "Karajoan Bangsa Frank". Untuk nyumangkona jak Kakaisaran Frank Charlemagne, Prancis Modern tisobut *Frankreich*, samantara Karajoan Frank tisobut *Frankenreich*.

Kata "Frank" kok tipakay jak kajatuhan Roma tungguk Abad Partongahan, jak pangangkatan Hugh Capet sabagay "Rajo Frank" ("Rex Francorium") jadi biyaso ngarujuk guk Karajoan Francia, say jomoh jadi Prancis. Rajo Capetia rogoh jak Robertine, say uwat ruwa rajo Frank, rik samakkungna ngating golar "Duke of the Franks" ("dux Francorum"). Tanoh Frank ngaliputi kanongah Prancis Liba modern tapi lah kakuwasoan rajo dilomahko bak pangiran regional sobutan hasa raduna titotopko di demesne karajoan sabagay pungu buntak. Sampay akhirna golar hasa tiakuk untuk kaunyin Karajoan sabagay kakuwasoan pusat titotopko untuk kaunyin karajoan.

## Dimugrafi

#### Basa

Nurut Suratan 2 Konstitusi, Basa Parancis joda da basa resmi Prancis jak tahun 1992. Ija ngguway Prancis osay sina da nagara di Eropa Lawok (mak tikarung nagara ronik) say uwat osay basa resmi say tiangkoni. Tapi 77 basa dairah tipakay munih di Prancis Metropolitan, di departemen rik teritorial saborang lawok. Sampay ompay sa da, pamarintah Prancis rik sistim sakola nagara ngaraguko pamakayan basa-basa sina, tapi tiyan ganta ngajarkona sampay guk bumacom-ragom tingkatan di samungkal-ruwa sakola. Basa barihna, juk Portugis, Italia, Arab Maghribi rik samungkal-ruwa basa Barbar dipakay bak jolma ratongan.

#### Igamo

| Kaagamaan Prancis |
| --- |
| igamo |  |  | parsin |  |
| Nasrani |  | 54% |
| Mak buigamo |  | 31% |
| Islam |  | 4% |
| Buddha |  | 1,2% |
| Yahudi |  | 1% |
| Igamo barihna atawa makka pandapat |  | 10% |

Prancis joda da samungkal nagara say sekuler lah kabibasan buigamo joda da hak konstitusional, walaw samungkal-ruwa organisasi kaigamoan juk Scientology, Children of God, Unification Church, rik Order of the Solar Temple tianggap sabagay pamujaan.
Nurut jajak pandapat Januwari 2007 bak Catholic World News: 51% jolma Prancis buigamo Katolik, 31% Agnostik atawa Ateis. *(Jajak pandapat barihna nginju'i Ateis parsintasi 27%)*, 10% jak igamo barih atawa makka pandapat, 4% Muslim, 3% Protesan, 1% Yahudi.

Nurut Eurobarometer Poll paling ompay 2005, 34% jolma Prancis ngarespon aman "tiyan parcaya guk Tuhan", samantara 27% nimbal "tiyan parcaya uwat say jenis ruh atawa kakuwatan hurik" rik 33% nyawako "tiyan mak parcaya aman Tuhan ho uwat". Osay survey barih nyawako 32% panduduk di Prancis Ateis, rik 32% barihna "ngaraguko uwat-makwatna Tuhan tapi layon ateis".

Jumlah komunitas Yahudi di Prancis tungguk 600.000 nurut World Jewish Congress rik say paling balak di Eropa. Parkiraan jumlah Muslim di Prancis salalu macom-ragom. Nurut sensus Prancis 1999, uwat 3.7 juta jolma rik "kamungkinan Muslim" di Prancis (6.3% jak total populasi). Tahun 2003, Kamantorian Dilom Nagori Prancis ngira-kira jumlah Muslim tungguk 5-6 juta.

Konsep *laïcité* uwat di Prancis rik lah sina, jak tahun 1905, pamarintah Prancis sacara legal nulak pangangkonan *igamo* piya juga (kacuwali paraturan juk ulama militer rik Alsace-Moselle). Samantara sina, Prancis ngangkoni *organisasi kaigamoan*, sasuway kriteria hukum formal say mak makay doktrin kaigamoan. Sabalikna, organisasi kaigamoan porlu ngulang jak intervensi dilom pangguwayan kabijakan. Katogangan risok kajadian pasal diskriminasi tuduhan guk kaum minoritas, khususna guk umat Muslim (liyak Islam di Prancis).

## Budaya

### Kanian

* Croissant
* Baguette
* Macron

## Pok Midang

* Manara Eiffel

## Rujukan